Babelscape/SREDFM huggingface dataset:
Τυφώνας Φραν

Ο Τυφώνας Φραν (Fran) ήταν ο πέμπτος τυφώνας της περιόδου των τυφώνων του Ατλαντικού του 1996. Οι ισχυρότεροι άνεμοι ήταν 54,16 μέτρα το δευτερόλεπτο (195 km/h, 120 μίλια/ώρα) κάνοντάς τον τυφώνα τρίτης κατηγορίας. Προκάλεσε ζημιές 3,2 δις δολλαρίων στη Νότια Καρολίνα, στη Βόρεια Καρολίνα, στη Βιργινία, στη Δυτική Βιργινία, στο Μέριλαντ, στην Πενσυλβάνια, στο Οχάιο και στο Τορόντο.
Νικ Σίμπερ

Ο Νικ Σίμπερ (αγγλ. "Nick Simper", γενν. 3 Νοεμβρίου 1945) είναι Άγγλος μπασίστας, ο οποίος έγινε γνωστός κυρίως λόγω της συνεργασίας του με το χαρντ ροκ συγκρότημα Deep Purple.
Ραφαέλ Βαράν

Ο Ραφαέλ Βαράν ("Raphaël Varane", 25 Απριλίου 1993) είναι Γάλλος ποδοσφαιριστής που αγωνίζεται στη Ρεάλ Μαδρίτης (2012-13). Αγωνίζεται κυρίως ως κεντρικός αμυντικός και ως επιθετικός μέσος. Είναι διενθής με την Εθνική Νέων Γαλλίας (U18) και την Εθνική Ελπίδων Γαλλίας (U21). Έχει επίσης αγωνιστεί στη γαλλική Λανς κατά τη διάρκεια της περιόδου 2010-11 στη Λιγκ 1. Στις 7 Νοεμβρίου 2010, έκανε το επαγγελματικό του ντεμπούτο σε ένα αγώνα πρωταθλήματος απέναντι στην Μονπελιέ ΣΚ.
Φραγκφούρτη (Όντερ)

<br>
Η Φραγκφούρτη (Όντερ) (γερμανικά: "Frankfurt (Oder)", προφορά: [fʁaŋkfʊɐt]) είναι πόλη στο ομόσπονδο κρατίδιο του Βρανδεμβούργου στη Γερμανία. Βρίσκεται στη δυτική όχθη του ποταμού Όντερ, στα γερμανοπολωνικά σύνορα και ακριβώς απέναντι από την πόλη της Σουουμπίτσε (Słubice). Η Σουουμπίτσε αποτελούσε τμήμα της Φρανκφούρτης μέχρι το 1945, όταν με το τέλος του Β΄ Παγκοσμίου πολέμου έγινε η χάραξη των γερμανοπολωνικών συνόρων κατά μήκος της Γραμμής Όντερ-Νάισσε.

Το επίσημο όνομα της πόλης είναι "Frankfurt (Oder)" (παλαιότερα "Frankfurt an der Oder"), ώστε να διακρίνεται από την ομώνυμη πόλη της Φραγκφούρτης στην Έσση. Σήμερα η Φραγκφούρτη και η Σουουμπίτσε έχουν φιλικές σχέσεις και αρκετά κοινά έργα και εγκαταστάσεις. Η Πολωνία προσχώρησε στην Ευρωπαϊκή Ένωση την 1η Μαΐου 2004 και η εφαρμογή της Συμφωνίας Σένγκεν στις 21 Δεκεμβρίου 2007 οδήγησε στην κατάργηση των συνοριακών ελέγχων. Στην μετα-κομμουνιστική εποχή η πόλη της Φρανκφούρτης έχει υψηλή ανεργία και χαμηλή οικονομική ανάπτυξη. Ο πληθυσμός της έχει μειωθεί σημαντικά, από περίπου 87.000 κατά τη στιγμή της επανένωσης της Γερμανίας το 1990, έπεσε κάτω από 70.000 το 2002 και ξεπερνούσε μόλις τις 60.000 το 2010, ενώ αριθμεί πλέον 57.873 κατοίκους ().
Πέτερ Άιγκεν

Ο Πέτερ Άιγκεν ("Peter Eigen") είναι Γερμανός δικηγόρος, πρώην διευθυντής της Παγκόσμιας Τράπεζας και ο ιδρυτής της Διεθνούς Διαφάνειας.
Υπουργείο Εθνικής Προνοίας

Υπουργείο Εθνικής Προνοίας ονομαζόταν υπουργείο της ελληνικής κυβέρνησης από τον Οκτώβριο του 1940, το οποίο προέκυψε από μετονομασία του Υπουργείου Κρατικής Υγιεινής και Αντιλήψεως. Μέχρι τα μέσα του 1941 είχε μετονομαστεί σε Υπουργείο Εθνικής Προνοίας και Αντιλήψεως, όνομα που κράτησε μέχρι τη δημιουργία του Υπουργείο Κοινωνικής Προνοίας και Αντιλήψεως μεταξύ 1942 και 1943, από την εξόριστη κυβέρνηση στην Αίγυπτο. Στο μεταξύ στην κατεχόμενη από τους Γερμανούς Ελλάδα, κράτησε το όνομα «Εθνικής Προνοίας», μέχρι το Σεπτέμβριο του 1944, δηλαδή μέχρι την αποχώρηση των Γερμανικών στρατευμάτων και την παραίτηση της διορισμένης κυβέρνησης.

Το υπουργείο ιδρύθηκε με τον Αναγκαστικό Νόμο υπ' αριθμ. 2588 1940 με τίτλο «Περί μετονομασίας του Υπουργείου Κρατικής Υγιεινής και Αντιλήψεως και οργανώσεως των υπηρεσιών αυτού» με ημερομηνία 28 Σεπτεμβρίου 1940 λίγο πριν από την έναρξη του ελληνο-ιταλικού πολέμου του 1940

Υπουργοί Εθνικής Προνοίας της επίσημης ελληνικής κυβέρνησης αναφέρονται οι:
*Ηλίας Κριμπάς της Κυβέρνησης Μεταξά και της Κυβέρνησης Αλέξανδρου Κορυζή 1941
*Θεολόγος Νικολούδης της εξόριστης Κυβέρνησης Εμμανουήλ Τσουδερού του 1941

Κατά την περίοδο όπου η κυβέρνηση βρισκόταν στην εξορία, το υπουργείο μετονομάστηκε αρχικά σε «Εθνικής Προνοίας και Αντιλήψεως», έτσι ώστε όταν ο Θ. Νικολούδης παραιτήθηκε από τη θέση του στις 2-6-41, είχε τον τίτλο του Υπουργού Εθνικής Προνοίας και Αντιλήψεως. Τέλος, το υπουργείο πήρε το όνομα Υπουργείο Κοινωνικής Προνοίας και Αντιλήψεως. Στις 24/25 Μαρτίου 1943 ο Εμμανουήλ Σοφούλης διορίστηκε με τον τίτλο Υπουργός Κοινωνικής Προνοίας και Αντιλήψεως.

Στο μεταξύ, στις κατοχικές, διορισμένες κυβερνήσεις της Ελληνικής Πολιτείας από τις Γερμανικές δυνάμεις Κατοχής, υπουργοί Εθνικής Προνοίας ήταν οι:
*Κωνσταντίνος Λογοθετόπουλος (κατοχική Κυβέρνηση Γεωργίου Τσολάκογλου 1941)), θέση την οποία κράτησε όταν έκανε τη δική του Κυβέρνηση Κωνσταντίνου Λογοθετόπουλου 1942, μέχρι την παραίτησή του στις 7 Απριλίου 1943.
*Νικόλαος Λούβαρης (κατοχική Κυβέρνηση Ιωάννη Ράλλη 1943) 7/4/1943 - 29/4/1943
*Βασίλειος Καραπάνος (κατοχική Κυβέρνηση Ιωάννη Ράλλη 1943) 29/4/1943 - 15/6/1944
*Έκτωρ Τσιρονίκος (κατοχική Κυβέρνηση Ιωάννη Ράλλη 1943) 15/6/1944 - 2/9/1944
Λέοπολντ φον Ράνκε

μικρογραφία|Προσωπογραφία του Ράνκε σε γερμανικό γραμματόσημο του 1986.
O Λέοπολντ φον Ράνκε ("Leopold von Ranke", 1797-1886) ήταν Γερμανός ιστορικός ο οποίος ήταν ιδρυτής της πρώτης σημαντικής προσπάθειας, ώστε η ιστορία να γραφεί με επιστημονικούς όρους. Οι ιστορικοί εκείνης της περιόδου ονομάστηκαν θετικιστές. 

Ο Ράνκε διετέλεσε καθηγητής στο πανεπιστήμιο του Βερολίνου, προσπάθησε να ταξινομήσει και να αξιοποιήσει τις πρωτογενείς πηγές, προκειμένου να συνθέσει και να ασκήσει κριτική στα ιστορικά γεγονότα. Παρά ταύτα όμως δεν ξέφυγε από μια στενή οπτική των γεγονότων. 

Η σχολή εστιάζει το ενδιαφέρον της στις πράξεις σημαντικών προσώπων, όπως βασιλιάδων, θρησκευτικών ηγετών και γενικά ανθρώπων που κατείχαν θέσεις κλειδιά στην άσκηση της εξουσίας. Η εύρεση και διατήρηση των πηγών έγινε εμμονή για τους υποστηρικτές της σχολής. Ο θετικισμός απομονώνει τα πολιτικά γεγονότα χωρίς να ενδιαφέρεται για τις κοινωνικές και οικονομικές σχέσεις και ο ίδιος ο Ράνκε, που μπορούμε να πούμε ότι είναι ένας «στρατευμένος» ιστορικός, γράφει την εποχή που δημιουργείται το γερμανικό κράτος από την Πρωσία. Θέλοντας να δείξει ότι μόνο ένα κράτος είναι η μοναδική πηγή ισχύος, χρησιμοποιεί μόνο κρατικά και επίσημα αρχεία στην συγγραφή της ιστορίας του. 

Οι θετικιστές ιστορικοί πίστευαν ότι το κράτος έπρεπε να μένει έξω από τα κοινωνικά και οικονομικά συμφέροντα, ως εκ τούτου δεν τους ενδιέφερε η άμεση και ενδελεχής έρευνα των φαινομένων αυτών. Απότοκος της στάσης τους αυτής ήταν να βρεθούν σε αντίπαλα στρατόπεδα με τους σοσιαλιστές, τους οποίους μάλιστα πολέμησαν. 

Τέλος η σχολή που ίδρυσε ο Ράνκε υπήρξε χρήσιμη στα νεοσύστατα εθνικά κράτη, ειδικά την ενοποιημένη Γερμανία, προκειμένου να διαμορφώσουν την εσωτερική και την εξωτερική τους πολιτική. 

Οι θετικιστές ιστορικοί από την μια πλευρά ήταν οι πρώτοι που κατανόησαν την αξία των ιστορικών πηγών, εξέλιξαν την συλλογή και την ταξινόμησή τους, από την άλλη όμως, είναι αμφίβολο κατά πόσο βοήθησαν στην σφαιρική κατανόηση των ιστορικών γεγονότων, αγνοώντας την κοινωνική και οικονομική πλευρά της ιστορίας.
Γαλλική Χώρα των Βάσκων

Η Γαλλική Χώρα των Βάσκων ή Βόρεια Χώρα των Βάσκων είναι ένα, μικρό σε έκταση, βόρειο τμήμα της Χώρας των Βάσκων (15 %) ή, αλλιώς, το δυτικό τμήμα των Ατλαντικών Πυρηναίων. Περιγράφεται συχνά ως ένωση των τριών βασκικών επαρχιών που βρίσκονται στην Γαλλία : 
* το Λαμπούρ ή "Lapurdi"
* την Κάτω-Ναβάρρα ή "Nafarroa behera"
* την Σουλ ή "Xiberoa" στην Σουλετανική διάλεκτο / "Zuberoa" στα ενοποιημένα βασκικά
Τοπίο της [[Κάτω-Ναβάρρα|Κάτω-Ναβάρρας]].
thumb|Ονομασία των πόλεων και των χωριών στα βασκικά.
Τοποθεσία της Γαλλικής Χώρας των Βάσκων στο σύνολο της [[Χώρα των Βάσκων|Χώρας των Βάσκων]].
Η Γαλλική Χώρα των Βάσκων και το [[Μπεάρν]] εντός των [[Ατλαντικά Πυρηναία|Ατλαντικών Πυρηναίων]].
Η Γαλλική Χώρα των Βάσκων ή Χώρα των Βάσκων της Γαλλίας είναι ένας όρος που χρησιμοποιείται για τον ορισμό της εθνικής ταυτότητας-εθνικότητας, και ο οποίος αναφέρεται στην κατοχή της συγκεκριμένης περιοχής από την Γαλλία. Αντιπαρατίθεται στην Ισπανική Χώρα των Βάσκων.

Η Βόρεια Χώρα των Βάσκων ή "Iparralde" που σημαίνει στα βασκικά « βόρειο τμήμα », είναι μια ονομασία που χρησιμοποιείται για την προβολή της εθνοπολιτισμικής ταυτότητας και του γεωγραφικού προσδιορισμού, υπογραμμίζοντας πως η συγκεκριμένη περιοχή βρίσκεται στα βόρεια των Πυρηναίων ή της "Euskal Herria" (Χώρα των Βάσκων). Αντιπαρατίθεται στο, υπό ισπανικό έλεγχο, νότιο τμήμα της χώρας των Βάσκων ή "Hegoalde" που σημαίνει « νότιο τμήμα ».
Σφίντου Γκεόργκε

Το Σφίντου Γκεόργκε,(ρουμ:"Sfântu Gheorghe", ουγγρ:"Sepsiszentgyörgy" ή "Szentgyörgy", Γίντις סנט דשזארדזש), είναι πόλη της κεντρικής Ρουμανίας στην ιστορική-γεωγραφική περιοχή της Τρανσυλβανίας και πρωτεύουσα της επαρχίας Κοβάσνα. 
Η πόλη βρίσκεται χτισμένη στην κοιλάδα του Ποταμού Ολτ στα κεντρικά Καρπάθια, μεταξύ των Ορέων Μπαραόλτ και Μπόντοκ, σε υψόμετρο 530 μέτρων πάνω από την επιφάνεια της θάλασσας. Από την πρωτεύουσα της χώρας απέχει 196 χιλιόμετρα και ο πληθυσμός της, σύμφωνα με την απογραφή του 2011, ήταν 54.312.
Χόρχε Μπουρουτσάγα

Ο Χόρχε Μπουρουτσάγα είναι Αργεντινός προπονητής και πρώην ποδοσφαιριστής γεννημένος στις 9 Οκτωβρίου 1962 στο Γουαλεγουάι της επαρχίας Έντρε Ρίος. Ως ποδοσφαιριστής κατέκτησε το Παγκόσμιο Κύπελλο 1986 με την Εθνική Αργεντινής.
Last Concert in Japan

Last Concert in Japan είναι ο τίτλος του ζωντανά ηχογραφημένο άλμπουμ του χαρντ ροκ συγκροτήματος, Deep Purple, ο οποίος ηχογραφήθηκε στις 15 Δεκεμβρίου του 1975 στο Budokan Hall του Τόκιο και κυκλοφόρησε στις 16 Μαρτίου του 1977 από την εταιρεία που είχε ιδρύσει το συγκρότημα με την ονομασία "Purple Records". Η κυκλοφορία περιορίστηκε μόνο στην Ευρώπη και την Ιαπωνία και ο δίσκος δεν κυκλοφόρησε ποτέ στην Αμερική.

Τα μέλη του συγκροτήματος που παίζουν στην εν λόγω ηχογράφηση ανήκουν στην τέταρτη γραμμή μελών του συγκροτήματος με τον Ντέιβιντ Κόβερντεϊλ στα φωνητικά, τον Τόμι Μπόλιν στη κιθάρα, τον Γκλεν Χιούζ στο μπάσο, τον Τζον Λορντ στα πλήκτρα και τον Ίαν Πέις στα τύμπανα. Τη συναυλία παρακολούθησαν 14.000 θεατές, αριθμός ρεκόρ για το Budokan Hall.

Ο δίσκος απογοήτευσε τους κριτικούς και τους οπαδούς του συγκροτήματος λόγω της κακής απόδοσης ιδιαίτερα του κιθαρίστα Τόμι Μπόλιν, του οποίου ο εθισμός στις ναρκωτικές ουσίες είχε αρχίσει να επηρεάζει τη σκηνική του παρουσία. O γενικότερος εθισμός στα ναρκωτικά απογοήτευσαν τα δύο ιδρυτικά μέλη των Deep Purple οι οποίοι είχαν παραμείνει στο συγκρότημα, τον Τζον Λορντ και τον Ίαν Πέις με αποτέλεσμα τρεις μήνες αργότερα, οι Deep Purple να δώσουν την τελευταία τους συναυλία στο Λίβερπουλ.

Στις 4 Δεκεμβρίου του 1976, μερικούς μήνες μετά τη διάλυση του συγκροτήματος, ο Τόμι Μπόλιν βρέθηκε νεκρός από υπερβολική χρήση πολλαπλών ναρκωτικών ουσιών σε ηλικία 25 ετών.
Λος Άντζελες Κλίπερς

Οι Λος Άντζελες Κλίπερς (αγγλικά: "Los Angeles Clippers") είναι επαγγελματική ομάδα μπάσκετ με εδρα το Λος Άντζελες των Ηνωμένων Πολιτειών. Ανήκουν στο ειρηνικό τμήμα του National Basketball Association (NBA). Οι εντός έδρας αγώνες του συλλόγου διεξάγονται στο Staples Center, γήπεδο που μοιράζονται από κοινού με τους ανταγωνιστές στο ΝΒΑ Λος Άντζελες Λέικερς, την γυναίκεια ομάδα μπάσκετ Λος Άντζελες Σπαρκς του (WNBA), και τους Λος Άντζελες Κινγκς του National Hockey League (NHL). Οι Λος Άντζελες Κλίπερς είναι η μοναδική ομάδα του ΝΒΑ που βασίζεται στην Καλιφόρνια και δεν έχει κερδίσει πρωτάθλημα ενώ έχει εμφανιστεί στα πλέι-οφς οχτώ φορές. Ιδρύθηκαν το 1970 στο Μπάφαλο ως "Buffalo Braves" και από τότε έχουν αλλάξει πόλεις τρεις φορές στην ιστορία τους λόγω της ιδιοκτησίας.
Σέρρο Πορτένιο

thumb|120px|Παλαιό λογότυπο

Η Σέρρο Πορτένιο (ισπανικά: "Cerro Porteño") είναι ποδοσφαιρικός σύλλογος της Παραγουάης που εδρεύει στη συνοικία Μπάρριο Ομπρέρο της Ασουνσιόν. Ιδρύθηκε το 1912. Η Σέρρο έχει κερδίσει 29 τίτλους στην Πριμέρα Ντιβιζιόν και είναι μια από τις δημοφιλέστερες ομάδες ποδοσφαίρου στην Παραγουάη.

Οι κύριοι ανταγωνιστές της είναι Κλουμπ Ολίμπια και Κλουμπ Λιμπερτάδ
Τζάνετ Γκέινορ

Η Τζάνετ Γκέινορ (αγγλ.: "Janet Gaynor", 6 Οκτωβρίου 1906 - 14 Σεπτεμβρίου 1984) ήταν Αμερικανίδα ηθοποιός και ζωγράφος. Πρόκειται για την πρώτη ηθοποιό που βραβεύτηκε με Όσκαρ Γυναικείας Ερμηνείας στην πρώτη απονομή του 1929 για τις ταινίες "Η Αυγή (Sunrise: A Song of Two Humans, 1927)", "Έβδομος Ουρανός (Seventh Heaven, 1927)" και "Άγγελος του Δρόμου (Street Angel, 1928)". Αυτή ήταν και η μοναδική φορά που κάποιος ηθοποιός κέρδισε το βραβείο για πολλαπλούς ρόλους. Ο κανονισμός άλλαξε από την Αμερικανική Ακαδημία Κινηματογραφικών Τεχνών και Επιστημών τρία χρόνια αργότερα. Η ηθοποιός έκανε το ντεμπούτο της συμμετέχοντας σε ταινίες του βωβού κινηματογράφου και συνέχισε την επιτυχημένη της πορεία μετά την έλευση του ομιλούντα κινηματογράφου. Η ηθοποιός έλαβε ακόμη μια υποψηφιότητα για Όσκαρ Α' Γυναικείου Ρόλου το 1937 για την πρώτη εκτέλεση της ταινίας "Ένα Αστέρι Γεννιέται (A Star is Born)" και μετά το γάμο της το σχεδιαστή Αντριάν αποσύρθηκε από τα κινηματογραφικά δρώμενα. Έκανε ακόμη μια κινηματογραφική εμφάνιση το 1957 στην ταινία "Το Κορίτσι των Ονείρων μου (Bernardine)".
Νικόλαος Μ. Παπαδόπουλος

Ο Νικόλαος Μ. Παπαδόπουλος (1933-2012) ήταν θεολόγος παλαιοδιαθηκολόγος και καθηγητής πανεπιστημίου.
Σπυρίδων Πάγκαλος

Ο Σπυρίδων Πάγκαλος (1857-1918) ήταν Έλληνας γυμνασιάρχης που υπηρέτησε ως νομάρχης σε αρκετούς νομούς ανά την Ελλάδα.
France Football

Το France Football είναι ένα γαλλικό εβδομαδιαίο περιοδικό (κάθε Τρίτη κυκλοφορεί) που περιλαμβάνει ποδοσφαιρικά νέα από όλο τον κόσμο. Αποτελεί ένα από τα πιο έγκριτα έντυπα αθλητισμού στην Ευρώπη, κυρίως λόγω των φωτογραφικών ρεπορτάζ και των ακριβών στατιστικών στοιχείων των μεγάλων αγώνων των Ευρωπαϊκών Κυπέλλων και εκτεταμένη κάλυψη των ευρωπαϊκών πρωταθλημάτων. Το περιοδικό εκδόθηκε για πρώτη φορά το 1946.
Νικόλαος Κονεμένος

Ο Νικόλαος Κονεμένος (1832 - 1907) ήταν Έλληνας πεζογράφος, ποιητής καθώς και ένας από τους πρωτοπόρους των γλωσσικών αγώνων στην Ελλάδα. Διετέλεσε πρόξενος της Τουρκίας στην Πάτρα (1869-1885) και ήταν μανιώδης συλλέκτης κοχυλιών. Ένα είδος «προσφορίτι» ("Gibbula Conemenosi") της οικογένειας "Trochidae" φέρει το όνομά του. Στην Πρέβεζα, σε πλατεία που φέρει το όνομά του, υπάρχει προτομή του, έργο του γλύπτη Θεόδωρου Παπαγιάννη.
Ligier Nova

Το Ligier Nova ήταν ένα μικροσκοπικό 2-θέσιο αυτοκίνητο πόλης (microcar), που κατασκευάστηκε από τη γαλλική αυτοκινητοβιομηχανία Ligier (Λιζιέ) μεταξύ του 1999 και του 2004. Αντικατέστησε το Ligier Ambra και αντικαταστάθηκε από το Ligier X-Too.
Κάποτε στη Δύση

<br>

Το Κάποτε στη Δύση (Ιταλικά: C'era una volta il West) είναι ένα επικό ιταλικό σπαγγέτι γουέστερν παραγωγής 1968, σκηνοθετημένο από τον Σέρτζιο Λεόνε για την Paramount Pictures. Πρωταγωνιστούν οι Χένρι Φόντα σε κόντρα ρόλο ως ο κακός, ο Τσαρλς Μπρόνσον ως η νέμεση του, ο Τζέισον Ρόμπαρντς ως ένας ληστής, και η Κλαούντια Καρντινάλε ως μια προσφάτως χήρα αγρότισσα με παρελθόν ως πόρνη. Το σενάριο γράφτηκε από τον Λεόνε και τον Σέρτζιο Ντονάτι, βασισμένο σε μια ιστορία των Λεόνε, Μπερνάρντο Μπερτολούτσι και Ντάριο Αρτζέντο. Η widescreen κινηματογράφιση έγινε από τον Τονίνο Ντέλλι Κόλλι, και ο Έννιο Μορικόνε συνέθεσε την μουσική της ταινίας.

Αφότου σκηνοθέτησε το Ο Καλός, Ο Κακός και ο Άσχημος, ο Λεόνε αποφάσισε να σταματήσει τα γουέστερν και ήθελε να γίνει παραγωγός μιας δικής του ταινίας βασισμένο στο βιβλίο "The Hoods", που τελικά έγινε το Κάποτε στην Αμερική. Όμως, ο Λεόνε δέχτηκε μια προσφορά από την Paramount να χρησιμοποιήσει ένα μπάτζετ για την παραγωγή ακόμα μίας ταινίας γουέστερν και πρόσβαση στον Φόντα. Προσέλαβε τον Μπερτολούτσι και τον Αρτζέντο για να φτιάξουν το σενάριο της ταινίας το 1966, μια διαδικασία κατά την οποία μελέτησε και άλλες ταινίες γουέστερν. Στην αρχή πρότεινε το ρόλο του καλού στον Κλιντ Ίστγουντ, αλλά μετά την άρνηση του, πρόσφερε τον ρόλο στον Μπρόνσον. Κατά τη παραγωγή της ταινίας, ο Λεόνε προσέλαβε τον Ντονάτι για να ξαναγράψει το σενάριο εξαιτίας ανησυχιών σχετικά με χρονικούς περιορισμούς.

Η πρώτη έκδοση από την σκηνοθέτη είχε διάρκεια 166 λεπτά(2 ώρες και 46 λεπτά) όταν κυκλοφόρησε στις 21 Δεκεμβρίου 1968. Αυτή ήταν η έκδοση που προβλήθηκε στους Ευρωπαϊκούς κινηματογράφους και ήταν μεγάλη επιτυχία στα ταμεία. Όμως, για την κυκλοφορία στις ΗΠΑ, στις 28 Μαΐου 1969, η ταινία είχε διάρκεια 145 λεπτά (2 ώρες και 25 λεπτά) από την Paramount και έλαβε κυρίως αρνητικές κριτικές, ενώ ούτε στα ταμεία τα πήγε καλά. Στο παρόν, η ταινία αναγνωρίζεται γενικά ως αριστούργημα και ως μία από τις καλύτερες ταινίες που έγιναν ποτέ.

Το 2009 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Audi 90

Το Audi 90 ήταν ένα μεσαίο σεντάν αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Audi, μεταξύ του 1984 και του 1991, σε δύο γενιές, με τη δεύτερη να εισάγεται τον Μάιο του 1987. Πρακτικώς όμως, το 90 δεν ήταν αυτόνομο μοντέλο, αλλά μια πληρέστερα εξοπλισμένη έκδοση του Audi 80, με κάποιες μικρές αλλαγές στην εμφάνιση, στον εξοπλισμό και στα μηχανικά μέρη.
Δόγμα Τρούμαν

Το Δόγμα Τρούμαν ήταν η πολιτική που διατύπωσε ο Πρόεδρος των ΗΠΑ Χάρι Τρούμαν στην ομιλία που εκφώνησε στις 12 Μαρτίου 1947, δηλώνοντας πως οι Ηνωμένες Πολιτείες θα υποστήριζαν την Ελλάδα και την Τουρκία οικονομικά και στρατιωτικά για να αποτρέψει την πτώση τους στην Σοβιετική σφαίρα. Οι ιστορικοί συχνά την θεωρούν ως την έναρξη του Ψυχρού Πολέμου, και την έναρξη της πολιτικής της "Συγκράτησης" ("Containment"), δηλαδή της ανάσχεσης της Σοβιετικής επέκτασης.

Ο Πρόεδρος Τρούμαν ανέφερε στο Κογκρέσο πως το Δόγμα ήταν "η πολιτική των Ηνωμένων Πολιτειών για να υποστηρίξουν τους ελεύθερους λαούς που αντιστέκονται στην προσπάθεια υποδούλωσή τους από ένοπλες μειονότητες ή από εξωτερικές πιέσεις". Ο Τρούμαν αιτιολόγησε, επειδή αυτά τα "ολοκληρωτικά καθεστώτα" εξανάγκαζαν "τους ελεύθερους ανθρώπους", αντιπροσώπευαν μια απειλή στην διεθνή ειρήνη και την εθνική ασφάλεια των Ηνωμένων Πολιτειών. Ο Τρούμαν έκανε αυτή την έκκληση στη κορύφωση της κρίσης του Ελληνικού Εμφύλιου Πολέμου. Υποστήριξε πως αν η Ελλάδα και η Τουρκία δεν λάμβαναν την βοήθεια που χρειάζονταν επειγόντως, μοιραία θα έπεφταν στον Κομμουνισμό με σοβαρές συνέπειες στην περιοχή. Επειδή η Ελλάδα και η Τουρκία ήταν ιστορικοί αντίπαλοι, ήταν απαραίτητο να βοηθηθούν και οι δύο εξίσου, παρ' όλο που η απειλή στην Ελλάδα ήταν περισσότερο άμεση.

Για χρόνια η Μεγάλη Βρετανία υποστήριζε την Ελλάδα, αλλά τώρα βρισκόταν στο χείλος της χρεοκοπίας και αναγκάστηκε να μειώσει δραστικά την εμπλοκή της. Τον Φεβρουάριο του 1947, η Βρετανία ζήτησε επισήμως από τις Ηνωμένες Πολιτείες να πάρουν την θέση της στην υποστήριξη της Ελληνικής κυβέρνησης.

Η πολιτική αυτή κέρδισε την υποστήριξη των Ρεπουμπλικάνων που έλεγχαν το Κογκρέσο, και περιλάμβανε την αποστολή $400 εκατομμυρίων σε Αμερικανικά λεφτά, αλλά όχι στρατιωτικές δυνάμεις στην περιοχή. Το αποτέλεσμα ήταν να τερματιστεί η Κομμουνιστική απειλή, και το 1952 και οι δύο χώρες (Ελλάδα και Τουρκία) μπήκαν στο NATO, μια στρατιωτική συμμαχία που εγγυόταν την προστασία τους.

Το Δόγμα εκτάθηκε ανεπίσημα για να γίνει η βάση της Αμερικανικής πολιτικής στον Ψυχρό Πόλεμο σε όλη την Ευρώπη και τον κόσμο. Μετατόπισε την Αμερικανική εξωτερική πολιτική προς τη Σοβιετική Ένωση από την détente (μια χαλάρωση της έντασης) σε μια πολιτική ανάσχεσης της Σοβιετικής επέκτασης, όπως υποστήριζε ο διπλωμάτης Τζορτζ Κένναν.
Λουκάς Καγκελλάρης

Παναγία η Νικοποιός (μετά την κλοπή των πολύτιμων λίθων), [[Άγιος Μάρκος (Βενετία)|Ναός του Αγίου Μάρκου]] στη [[Βενετία]]
thumb|right|250px|Παναγία του Αγίου Λουκά, Santuario della Beata Vergine di San Luca, Μπολόνια
thumb|right|250px|Παναγία Προστάτις Ρωμαίων, Basilica di Santa Maria Maggiore, Ρώμη
Ο Λουκάς Καγκελλάρης ήταν Έλληνας Βυζαντινός αγιογράφος, ο οποίος έζησε τον 12ο αιώνα στην Κωνσταντινούπολη, όπου φιλοτέχνησε μερικές από τις καλύτερες εικόνες της Παναγίας. Εξαιρετικές εικόνες, όπως η Παναγία η Νικοποιός (Madonna Nicopeia), που κατέληξε στη Βενετία μετά την άλωση της Πόλης από τους Σταυροφόρους το 1204, η Παναγία του Αγίου Λουκά (Madonna di San Luca), που μεταφέρθηκε στη Μπολόνια το 1160 και φέρει την επιγραφή "Opus Lucae Cancellari", ή όπως την ανέγνωσε ο Antonio Masini (1599-1691) "Cancellarii" ("Καγκελλαρίου"), η Παναγία Προστάτις του ρωμαϊκού Λαού (Madonna Salus Populi Romani) στη Ρώμη, καθώς και άλλες με ελληνικές επιγραφές της περιόδου αυτής αποδίδονται πιθανότατα σε εκείνον. 

Το έργο του συχνά συγχέεται με εκείνο του ομωνύμου του αποστόλου Λουκά. Ο Giovanni Lami (1697-1770), ο οποίος σθεναρά αντιτίθετο στην άποψη ότι ο Ευαγγελιστής Λουκάς ήταν αγιογράφος, θεωρούσε την εικόνα της Παναγίας του Αγίου Λουκά ως έργο κάποιου "Luca Santo", Φλωρεντίνου ζωγράφου του 14ου αιώνα. Ισχυρίζετο ότι ο "Luca Santo" ήταν γιος κάποιου διορισθέντα "Cancelliere" και θεωρούσε απίθανη την υποστηριζόμενη άποψη ότι η εικόνα αυτή είχε μεταφερθεί από την Κωνσταντινούπολη. Πάντως, δεν υπάρχει καμία μαρτυρία που να αποδεικνύει τη διασύνδεση του Luca Santo ή του Luca Cancellari με την ισχυρή οικογένεια Cancellieri της Τοσκάνης, ή ακόμη και με την οικογένεια ευγενών Cancellari της Ρώμης.

Μετά την άλωση της Πόλης από τους Οθωμανούς (1453) απαντάται το επώνυμο της Οικογένειας Καγγελάρη (Καγκελάρη ή Καγκελλάρη) στην Κέρκυρα, από όπου μέλη της μετανάστευσαν στην Κεφαλονιά (αρχές του 16ου αιώνα), στη Λευκάδα (τέλη του 17ου αιώνα) (Ιόνια Νησιά) και σε άλλα μέρη του ελλαδικού χώρου και της διασποράς.
Πρόγραμμα Μέρκιουρι

Το Πρόγραμμα Μέρκιουρι ("Project Mercury", "Πρόγραμμα "Ερμής"") ήταν το πρώτο επανδρωμένο διαστημικό πρόγραμμα των ΗΠΑ, που ήταν ενεργό από το 1959 έως το 1963. Για το πρόγραμμα επιλέχτηκαν 7 αστροναύτες από ένα σύνολο 110 δοκιμαστών πιλότων του στρατού που δήλωσαν συμμετοχή. Οι 7 αυτοί πρώτοι αστροναύτες των ΗΠΑ έμειναν γνωστοί ως "Αρχικοί Επτά" και ορισμένοι αποτέλεσαν εκπαιδευτές και αρχηγούς για τα επόμενα γκρουπ αστροναυτών της ΝΑΣΑ. Δευτερεύοντες στόχοι του Προγράμματος ήταν η δοκιμή και ανάπτυξη συστημάτων για την προσθαλάσσωση, τον έλεγχο και τη διακυβέρνηση των σκαφών. Τον αρχικό σχεδιασμό του Προγράμματος έκανε το "Εθνικό Συμβουλευτικό Συμβούλιο για την Αεροναυτική" ("National Advisory Committee for Aeronautics",NACA) των ΗΠΑ, ωστόσο αυτό διαλύθηκε το 1958 και οι εξουσίες του πέρασαν στη ΝΑΣΑ, που έτρεξε το υπόλοιπο Πρόγραμμα. 

Κάθε πύραυλος έφερε ως φορτίο μια μονοθέσια κάψουλα, άλλοτε επανδρωμένη και άλλοτε όχι. Η κάψουλα είχε μικρό μέγεθος (λεγόταν χαρακτηριστικά ότι "φοριόταν" γύρω από τον αστροναύτη), και μικρή οπτική επαφή με το περιβάλλον της και δυνατότητες χειρισμού από τον επιβαίνοντα, σημεία που έγιναν αιτίες τριβής μεταξύ των αστροναυτών και των μηχανικών που σχεδίαζαν τα σκάφη. Από τις επανδρωμένες κάψουλες, οι δυο τέθηκαν σε υποτροχιακή παραβολική τροχιά για 15 λεπτά από τους πυραύλους Redstone (αποστολές MR-3, MR-4), ενώ οι υπόλοιπες τέσσερις τέθηκαν σε χαμηλή γήινη τροχιά από πυραύλους Atlas (αποστολές MA-6, MA-7, MA-8, MA-9). Η πτήση MR-3 έφερε, έστω και για λιγο μιας και ήταν ένα "υποτροχιακό άλμα", τον πρώτο Αμερικανό στο διάστημα, τον Άλαν Σέπαρντ.

Το πρόγραμμα πέτυχε στο να βάλει τον πρώτο αμερικανό σε τροχιά, με την πτήση του Τζον Γκλεν, απέτυχε όμως στον κύριο στόχο του ο οποίος ήταν να φέρει τον πρώτο "άνθρωπο" στο διάστημα, καθώς ένα μήνα νωρίτερα το διαστημικό πρόγραμμα Βοστόκ είχε καταφέρει να θέσει τον Γιούρι Γκαγκάριν σε τροχιά. Έτσι οι ΗΠΑ παρέμειναν στη σκιά της Σοβιετικής Ένωσης σε αυτές τις πρώτες φάσεις της κούρσας του διαστήματος. Το πρόγραμμα είχε πάρει το όνομά του από τον αρχαίο θεό Ερμή, που με τα φτερωτά του σανδάλια ήταν σύμβολο της ταχύτητας. Το Πρόγραμμα Μέρκιουρι το διαδέχτηκε το Πρόγραμμα Τζέμινι, που αφορούσε την εκτόξευση διθέσιων διαστημοπλοίων, με εξάσκηση στο τροχιακό ραντεβού καθώς και πτήσεις αντοχής για να διαπιστωθεί η συμπεριφορά του ανθρώπου σε μεγάλα χρονικά διαστήματα στο διάστημα.
Διεθνής Διαφάνεια - Ελλάς

Με την επωνυμία Διεθνής Διαφάνεια - Ελλάς (ΔΔ-Ε) συγκροτήθηκε στην Αθήνα, (Ελλάδα) στις 28 Νοεμβρίου του 1996 σωματείο ως παράρτημα της διεθνούς μη κυβερνητικής οργάνωσης Διεθνής Διαφάνεια που είχε δημιουργηθεί τρία χρόνια πριν στο Βερολίνο από τον Πήτερ Έιγκεν, πρώην διευθυντή της Παγκόσμιας Τράπεζας.
Γκετς φον Μπέρλιχινγκεν

μικρογραφία|Ο Γκετς φον Μπέρλιχινγκεν σε χαρακτικό του Emil Eugen Sache (1828-1887).
Ο Γκότφριντ «Γκετς» φον Μπέρλιχινγκεν (Gottfried "Götz" von Berlichingen, 1480 – 23 Ιουλίου 1562), γνωστός και ως Γκετς ο Σιδεροχέρης, ήταν Γερμανός αυτοκρατορικός ιππότης και μισθοφόρος. Με καταγωγή από την ιστορική περιοχή της Φραγκονίας, ο Γκετς υπήρξε γόνος της ευγενούς οικογένειας των Μπέρλιχινγκεν της Βυρτεμβέργης.

Κατά τη διάρκεια 47 χρόνων (1498-1544) φαίνεται να ενεπλάκη σε πολυάριθμες συρράξεις, μεταξύ αυτών στον Πόλεμο των Γερμανών Χωρικών, αλλά και σε οικογενειακές ή/και πολιτικές βεντέτες. Στην αυτοβιογραφία του αναφέρει δεκαπέντε τέτοιες περιπτώσεις, εντούτοις καταγράφονται πολλές περισσότερες, στις οποίες συνέβαλε ως σύμμαχος εναντίον των πόλεων της Κολωνίας, του Ουλμ, του Άουγκσμπουργκ και της Σουηβικής Ένωσης.

Το όνομά του συνδέθηκε με τη ρήση της χυδαίας έκφρασης "er kann mich am Arsche lecken" («μπορεί να μου γλύψει τον κώ**»), την οποία φέρεται να εκστόμισε εναντίον του επισκόπου της πόλης Μπάμπεργκ, όπως μας μεταφέρει ο Γκαίτε στο θεατρικό του «Γκετς φον Μπέρλιχινγκεν», το οποίο βασίζεται στον βίο του ομώνυμου ήρωα.
Audi 80

Το Audi 80 ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Audi, από το 1972 έως το 1995, σε τέσσερις γενιές συνολικά. Μάλιστα η πρώτη γενιά του Volkswagen Passat (1973 - 1981) βασιζόταν στο Audi 80. Ωστόσο, η ονομασία 80 είχε πρωτοεμφανιστεί στον προκάτοχο Audi F103 του 1965 - 1972. Για την ιστορία, το F103 ήταν μια σειρά μοντέλων με τις ονομασίες Audi 60, 72, 75, 80 (1966 - 1969) και Super 90, οι οποίες είχαν προέλθει από τις αντίστοιχες ιπποδυνάμεις των εκδόσεων.

Η παραγωγή του Audi 80 σεντάν έληξε τον Αύγουστο του 1994, του στέισον βάγκον Audi 80 Avant τον Δεκέμβριο του 1995 και της 2-πορτης εκδοχής, γνωστής ως Audi Coupé, τον Δεκέμβριο του 1996. Ο διάδοχος του 80 παρουσιάστηκε το 1994 και ήταν το Audi A4 πρώτης γενιάς.


Κατηγορία:Μοντέλα Audi
Κατηγορία:Γερμανικά αυτοκίνητα
Κατηγορία:Μεσαία αυτοκίνητα
Τζορτζ Άρλις

Ο Τζορτζ Άρλις ("George Arliss", 10 Απριλίου 1868 - 5 Φεβρουαρίου 1946) ήταν Άγγλος ηθοποιός, συγγραφέας, θεατρικός συγγραφέας και σκηνοθέτης που γνώρισε επιτυχία στις Ηνωμένες Πολιτείες Αμερικής. 

Βραβεύτηκε με Όσκαρ Ανδρικής Ερμηνείας για την ταινία του 1930 "Ντισραέλι (Disraeli)". Ο Άρλις ήταν ο πρώτος Βρετανός ηθοποιός που έλαβε αυτή τη διάκριση.
Διαβατά

Τα Διαβατά είναι πόλη της Περιφερειακής Ενότητας Θεσσαλονίκης και αποτελεί, μαζί με τον οικισμό Αγία Σοφία, τη δημοτική κοινότητα Διαβατών, που ανήκει στη δημοτική ενότητα Εχεδώρου, του Δήμου Δέλτα. Έχει πληθυσμό 9.890 κατοίκους σύμφωνα με την Απογραφή του 2011. Μαζί με τη Νέα Μαγνησία, με την οποία είναι ενωμένα οικιστικά, αποτελούν το "Πολεοδομικό Συγκρότημα Ιωνίας". 

Τα Διαβατά βρίσκονται βορειοδυτικά της Θεσσαλονίκης σε απόσταση 9 χιλιομέτρων. Επί Τουρκοκρατίας ονομάζονταν Δουδουλάρ και ήταν τσιφλίκι του Σκεντέρ πασά. Η ονομασία του προήλθε από κάποια όμορφη μουσουλμάνα που αποκαλούνταν "Ντουντού". Οι κάτοικοί του ήταν Σλαβόφωνοι και λειτουργούσε Βουλγαρικό σχολείο.

Μετά τη Συνθήκη της Λωζάνης το 1923 εγκαταστάθηκαν στα Διαβατά Έλληνες από τη Μικρά Ασία (Ιωνία) καθώς και αρμενόφωνοι Καυκάσιοι (Έλληνες προερχόμενοι από το Ερζιγκιάν της Μικράς Ασίας). Οι εγκατασταθεντες πρόσφυγες ανέρχονταν σε 562 άτομα.

Μετονομάστηκε σε Διαβατά το 1926, λόγω της θέσης του που το καθιστά συγκοινωνιακό κόμβο, από την "Επιτροπεία Τοπωνυμιών της Ελλάδος". Σήμερα τα Διαβατά αποτελούν το δεύτερο μεγαλύτερο πληθυσμιακό κέντρο του Δήμου Δέλτα, μετά την πρωτεύουσα του Δήμου, την Σίνδο.
Τζιν Χάκμαν

Ο Τζιν Χάκμαν (αγγλικά: "Eugene Allen "Gene" Hackman", 30 Ιανουαρίου 1930) είναι Αμερικανός ηθοποιός του κινηματογράφου, βραβευμένος με Όσκαρ Α' Ανδρικού Ρόλου για την ταινία του 1971 "Ο Άνθρωπος από τη Γαλλία (The French Connection)" καθώς και με Όσκαρ Β' Ανδρικού Ρόλου για την ταινία του 1992 "Οι Ασυγχώρητοι (Unforgiven)". Ο Χάκμαν που έχει αποσυρθεί από τα κινηματογραφικά δρώμενα από το 2004 είναι επίσης συγγραφέας ιστορικών μυθιστορημάτων. Ο Χάκμαν έγινε γνωστός το 1967 με την ερμηνεία του στην ταινία "Μπόνι και Κλάιντ (Bonnie & Clyde)". Άλλες του αξιόλογες ταινίες περιλαμβάνουν τις: " Ποτέ δεν Τραγούδησα για τον Πατέρα μου (I Never Sang for My Father, 1970)", "Ο Άνθρωπος από τη Γαλλία (The French Connection, 1971)", "Η Συνομιλία (The Conversation, 1974)", "Σούπερμαν (Superman, 1978", "Πάθος για το Μπάσκετ (Hoosers, 1986)", "Ο Μισσισιπής Καίγεται (Mississippi Burning, 1989)", "Οι Ασυγχώρητοι (Unforgiven, 1992)", "Η Φίρμα (The Firm, 1993)", "Πιάστε τον Κοντό (Get Shorty, 1995)", "Οικογένεια Τενενμπάουμ (The Royal Tenenbaums, 2001)" και "Καρδιοκατακτητές (Heartbreakers, 2001)". Ο Χάκμαν έχει επίσης βραβευτεί με τρεις Χρυσές Σφαίρες και με δυο Βραβεία BAFTA.
Αμπντελματζίντ Ουλμέρ

Ο Αμπντελματζίντ Ουλμέρ (γεννημένος στις 12 Σεπτεμβρίου 1978) είναι Μαροκινός επαγγελματίας ποδοσφαιριστής. Αυτό τον καιρό αγωνίζεται ως αμυντικός μέσος στον Πανθρακικό.

Ο Ουλμέρ αποτέλεσε αντικείμενο μεγάλης δικαστικής διαμάχης μεταξύ των ευρωπαϊκών συλλόγων και της FIFA, σχετικά με το δικαίωμα αποζημίωσης λόγω τραυματισμού που υπέστη σε διεθνή διοργάνωση. Έμεινε εκτός αγωνιστικών χώρων για διάστημα οκτώ μηνών μετά από έναν τραυματισμό του, ύστερα από μια αναμέτρηση απέναντι στην Μπουρκίνα Φάσο, τον Νοέμβριο του 2004.

Ο Ουλμέρ αγωνίστηκε με το Μαρόκο στους Ολυμπιακούς Αγώνες του Σίδνεϊ, το 2000.
Χουάν Πάμπλο Πίνο

Ο Χουάν Πάμπλο Πίνο (γεννημένος στις 30 Μαρτίου 1987 στην Καρταγένα ντε Ίντιας) είναι Κολομβιανός ποδοσφαιριστής ο οποίος αγωνίζεται στον Ολυμπιακό. Αγωνίζεται, κυρίως, στην θέση του χαφ, όπου είναι ικανός στο να καλύπτει και τις δύο πλευρές, αλλά μπορεί και να χρησιμοποιηθεί ως επιθετικός. Αγαπημένη του συνήθεια είναι να ντριμπλάρει και να σουτάρει από μακρινή απόσταση.
Πολυθρόνα για Δύο

Η Πολυθρόνα για Δύο (αγγλικά: "Trading Places") είναι αμερικανική κωμωδία παραγωγής 1983 σε σκηνοθεσία Τζον Λάντις και πρωταγωνιστούν οι Νταν Άκροϊντ, Έντι Μέρφι και Τζέιμι Λι Κέρτις.
Φαλαμπέλλα

Το Φαλαμπέλλα ή άλογο μινιατούρα Φαλαμπέλλα ή Φαλαμπέλλα πόνι είναι η πιο μικροκαμωμένη φυλή αλόγων του κόσμου. Η καταγωγή του είναι από την Αργεντινή.
Βουκοβίνα

250px|thumb|Η Βουκοβίνα το 1901.
Η Βουκοβίνα ή αλλιώς Μπουκοβίνα (ρουμανικά: "Bucovina", ουκρανικά: "Буковина/Bukovyna", γερμανικά και πολωνικά: "Bukowina") είναι ιστορική περιοχή στην Κεντρική Ευρώπη που σήμερα μοιράζεται μεταξύ της Ρουμανίας και της Ουκρανίας, ευρισκόμενη στις βόρειες πλαγιές των Ανατολικών Καρπαθίων και στις γειτονικές πεδιάδες.

Ιστορικά τμήμα της Μολδαβίας, το έδαφος της σήμερα γνωστής ως Βουκοβίνας ήταν από το 1774 ως το 1918, διοικητική διαίρεση της Αυτοκρατορίας των Αψβούργων, της Αυστριακής Αυτοκρατορίας και της Αυστροουγγαρίας. Μετά τον Α΄ Παγκόσμιο Πόλεμο τον έλεγχο της Βουκοβίνας απέκτησε η Ρουμανία. Το 1940 το βόρειο μισό της Βουκοβίνας προσαρτήθηκε στη Σοβιετική Ενωση και σήμερα αποτελεί τμήμα της Ουκρανίας. 

Τα γεωγραφικά της όρια εκτείνονται από τις πλαγιές των μέσων Ανατολικών Καρπαθίων έως την κοιλάδα του Δνείστερου ποταμού και διαρρέεται από τους ποταμούς Σερέτη και Προύθο με τους παραποτάμους τους. Μεγαλύτερες πόλεις της είναι το Τσερνόβτσι στην Ουκρανία και το Μποτοσάνι με τη Σουτσεάβα στη Ρουμανία.
Φιλ Λάινοτ

Ο Φιλ Λάινοτ ("Philip Parris "Phil" Lynott", 20 Αυγούστου 1949 - 4 Ιανουαρίου 1986) ήταν Ιρλανδός τραγουδιστής και μουσικός ο οποίος έγινε ευρύτερα γνωστός ως ιδρυτικό μέλος, βασικός συνθέτης-στιχουργός, τραγουδιστής και μπασίστας του ιρλανδικού ροκ συγκροτήματος Thin Lizzy.

Πριν σχηματίσει τους Thin Lizzy το "1969", συμμετείχε σε αρκετά τοπικά συγκροτήματα του Δουβλίνου, με πιο γνωστό αυτό των "Skid Row" μαζί με τον Γκάρι Μουρ. Οι Thin Lizzy αρχικά γνώρισαν επιτυχία το "1973" με το τραγούδι τους "Whiskey in the Jar", για να εκτοξευθούν σε δημοτικότητα μετά το "1976" με επιτυχίες όπως τα "The Boys are Back in Town", "Jailbreak" και "Don't Believe A Word", βασιζόμενοι κυρίως στις ερμηνευτικές και συνθετικές ικανότητες του Φιλ Λάινοτ και στη χρήση δύο σόλο κιθαριστών με εμφανείς επιρροές από την Ιρλανδική φολκλορική παράδοση.

Προς το τέλος της δεκαετίας του 1970, ο Φιλ Λάινοτ ξεκίνησε και σόλο καριέρα, δημοσίευσε τέσσερα βιβλία με ποιήματα, και όταν διαλύθηκαν οι Thin Lizzy το "1983", ίδρυσε το συγκρότημα των Grand Slam, του οποίου ήταν ο ηγέτης μέχρι να διαλυθούν την επόμενη χρονιά.

Γνώρισε μία τελευταία επιτυχία το "1985", σε συνεργασία με τον Γκάρι Μουρ, με το τραγούδι "Out In The Fields", πριν πεθάνει στις "4 Ιανουαρίου 1986" μετά από επιπλοκές που παρουσίασε η υγεία του λόγω εκτεταμένης και χρόνιας χρήσης ναρκωτικών ουσιών. Παραμένει μέχρι και σήμερα μια δημοφιλής προσωπικότητα στον κόσμο της ροκ μουσικής, και το 2005, ένα άγαλμα στήθηκε στη μνήμη του στο Δουβλίνο.
Αμέρικα, Αμέρικα

Η ταινία Αμέρικα, Αμέρικα (Αγγλ. America, America) είναι δράμα παραγωγής 1963, σε σκηνοθεσία και σενάριο Ελία Καζάν, βασισμένο στο αυτοβιογραφικό βιβλίο του σκηνοθέτη με τίτλο "Το Χαμόγελο της Ανατολής". Η ταινία που αφηγείται την ιστορία ενός Ελληνόπουλου του Σταύρου Τοπουζόγλου, το οποίο στα τέλη του 19ου αιώνα περιπλανήθηκε από τα βάθη της Μικράς Ασίας μέχρι και την Κωνσταντινούπολη προκειμένου να πάρει το πλοίο που θα τον οδηγούσε στην Αμερική. Η ταινία προτάθηκε για τέσσερα βραβεία Όσκαρ, μεταξύ των οποίων και για Όσκαρ Καλύτερης Ταινίας και κέρδισε εκείνο της Καλλιτεχνικής Διεύθυνσης. Το 2001 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Ρουμάνοι

right|300px|thumb|Χάρτης με τη γεωγραφική κατανομή των Ρούμανων στον οποίο συμπεριλαμβάνονται και οι Μολδαβοί

Οι Ρουμάνοι (ρουμ.:"Români", παλαιό εξώνυμο: "Βλάχοι") είναι γηγενείς της Ρουμανίας, που μοιράζονται μια κοινή ρουμανική κουλτούρα, καταγωγή και μιλούν τη ρουμανική ως μητρική γλώσσα, καθώς και με την ιθαγένεια ή την υπηκοότητα της ίδιας χώρας. Ο νόμος της ρουμανικής ιθαγένειας, που θεσπίστηκε τον Μάρτιο του 1991, θεσπίζει τα δικαιώματα των απογόνων δεύτερης και τρίτης γενιάς των Ρουμάνων πολιτών να αποκτήσουν τη ρουμανική υπηκοότητα, αν μιλούν ρουμανικά και είναι σε θέση να αποδείξουν επαρκείς γνώσεις της ρουμανικής ιστορίας και πολιτισμού. Ο συνολικός αριθμός των Ρουμάνων ανέρχεται στα 23.782.990, αποτελώντας το 90% των κατοίκων της Ρουμανίας και το 70% των κατοίκων της Μολδαβίας, στην οποία ομιλείται η ρουμάνικη γλώσσα. Επίσης, στη Μολδαβία η ρουμάνικη γλώσσα ονομάζεται και μολδαβική γλώσσα. 

Σε μια ερμηνεία των αποτελεσμάτων της απογραφής στη Μολδαβία, οι Μολδαβοί καταμετρούνται ως Ρουμάνοι, πράγμα που σημαίνει ότι οι τελευταίοι αποτελούν πλειοψηφία και σε αυτή τη χώρα. Οι Ρουμάνοι είναι επίσης μια εθνική μειονότητα σε αρκετές γειτονικές χώρες που βρίσκονται στην Κεντρική / Ανατολική Ευρώπη, ιδιαίτερα στην Ουγγαρία, τη Βουλγαρία, τη Μολδαβία, τη Σερβία και την Ουκρανία.

Σήμερα, ο συνολικός αριθμός των εθνοτικά Ρουμάνων παγκοσμίως κυμαίνεται από 26 έως 30 εκατομμύρια, ανάλογα με διάφορες πηγές, προφανώς ανάλογα με τον ορισμό του όρου «Ρουμάνος», Ρουμάνοι που είναι γηγενείς στη Ρουμανία και τη Μολδαβία και η διασπορά αυτών, γηγενείς που μιλούν Ρουμανικά, καθώς και άλλες ομάδες, που μιλούν ανατολικές ρωμανικές γλώσσες και θεωρούνται από τους περισσότερους μελετητές ως συστατικό μέρος του ευρύτερου ρουμανικού λαού, ειδικά οι Αρμάνοι, οι Μεγλενορουμάνοι, οι Ιστρορουμάνοι και οι Βλάχοι στη Σερβία, στη Βουλγαρία και στην Κροατία.
Βανάτο

thumb|300px|Περιοχή του Βανάτου (σκούρο πράσινο) στην Ευρώπη (με ανοιχτό πράσινο οι χώρες που το μοιράζονται)
thumb|300px|Διαμερισμός του Βανάτου μεταξύ των γειτονικών κρατών
Το Βανάτο είναι γεωγραφική και ιστορική περιοχή της Κεντρικής Ευρώπης, που σήμερα μοιράζεται σε τρεις χώρες: το ανατολικό τμήμα βρίσκεται στη δυτική Ρουμανία (οι επαρχίες Τίμις, Κάρας-Σεβέριν, Αράντ νότια του ποταμού Κέρες / Κρις και το δυτικό τμήμα της Mεχέντιντσι), το δυτικό τμήμα στη βορειοανατολική Σερβία (που ανήκει κυρίως στη Βοϊβοντίνα, εκτός από ένα μικρό μέρος του που ανήκει στην Περιοχή του Βελιγραδίου) και ένα μικρό βόρειο τμήμα βρίσκεται στη νοτιοανατολική Ουγγαρία (επαρχία Τσόνγκραντ).

Η περιοχή του Βανάτου κατοικείται από εθνοτικά Ρουμάνους, Σέρβους, Ούγγρους, Ρομά, Γερμανούς, Κρασοβάνι, Ουκρανούς, Σλοβάκους, Βούλγαρους, Τσέχους, Κροάτες, Εβραίους και άλλες εθνότητες.
Τα γεωγραφικά όρια του Βανάτου συνιστούν, στα ανατολικά τα Νότια Καρπάθια, στο βορά ο ποταμός Μούρες, στα δυτικά ο ποταμός Τίσα και στο νότο ο Δούναβης. Αποτελεί το νότιο τμήμα του Παννονικού βαθυπέδου ενώ μεγαλύτερη πόλη και ιστορική πρωτεύουσα της περιοχής, είναι η Τιμισοάρα. Εκτός από το ανατολικό της τμήμα, είναι πεδινή και εύφορη γεωργική περιοχή.
Bananas

Bananas είναι ο τίτλος του 17ου στούντιο άλμπουμ του χαρντ ροκ συγκροτήματος Deep Purple, ο οποίος κυκλοφόρησε στις 9 Σεπτεμβρίου του 2003. Ηχογραφήθηκε τον Ιανουάριο και Φεβρουάριο του 2003 στο Λος Άντζελες των Ηνωμένων Πολιτειών. Το συγκεκριμένο άλμπουμ είναι το πρώτο το οποίο ηχογράφησε το συγκρότημα χωρίς τον Τζον Λορντ στα πλήκτρα, αλλά με νέα προσθήκη τον Ντον Έρεϊ και χαρακτήρισε την επιστροφή των Deep Purple στη δισκογραφία μετά από πέντε χρόνια.
Κίνγκστον απόν Χαλ

Το Κίνγκστον απόν Χαλ ("Kingston upon Hull"), συχνότερα αναφέρεται ως Χαλ, είναι πόλη της Αγγλίας και του Ηνωμένου Βασιλείου στο Ανατολικό Γιόρκσαϊρ. Είναι χτισμένο στον ποταμόκολπο του ποταμού Χαλ, 40 περίπου χιλιόμετρα από τις εκβολές του στη Βόρεια Θάλασσα και βρίσκεται 250 χιλιόμετρα βορείως του Λονδίνου. Η πόλη έχει, σύμφωνα με την απογραφή του "2011", πληθυσμό 256.000 κατοίκων και η μητροπολιτική της περιοχή 573.000.
Μενίππου και Χείρωνος

Ο Μενίππου και Χείρωνος διάλογος είναι έργο του Λουκιανού που ανήκει στους Νεκρικούς διαλόγους με έντονο το χρώμα της σάτιρας θανάτου και του κάτω κόσμου, αλλά και των φιλοσοφούντων.

* Βιβλιοθήκη αρχαίων συγγραφέων «Λουκιανός-έργα» (τόμος Β), αχρονολ. επιμέλεια έκδοσης Γιάννης Κορδάτος
Made in Europe

Το Made in Europe είναι ζωντανά ηχογραφημένο άλμπουμ του χαρντ ροκ συγκροτήματος, Deep Purple. Ο δίσκος ηχογραφήθηκε στις 4, 5 και 7 Απριλίου του 1975, στο Γκρατς της Αυστρίας, το Σααρμπρύκεν της Γερμανίας και το Παρίσι της Γαλλίας, αντίστοιχα, ενώ κυκλοφόρησε τον Οκτώβριο του επόμενου έτους.

Ο δίσκος αυτός ηχογραφήθηκε στην περιοδεία για την προώθηση του ""Stormbringer", με το φορητό στούντιο των Rolling Stones και τα τραγούδια του προέρχονται από το εν λόγω άλμπουμ αλλά και το "Burn". Το "Made in Europe"" κυκλοφόρησε από την "Purple Records" στην Ευρώπη και από την Warner στην Αμερική, ενώ επανεκδόθηκε σε μορφή CD, το 1990 και το 2007.

Στην συγκεκριμένη ηχογράφηση παίζουν μουσικοί από την τρίτη γραμμή μελών των Deep Purple με τους Ντέιβιντ Κόβερντεϊλ στα φωνητικά, Ρίτσι Μπλάκμορ στην κιθάρα, Γκλεν Χιούζ στο μπάσο, Τζον Λορντ στα πλήκτρα και Ίαν Πέις στα τύμπανα. Άξιο αναφοράς είναι ότι οι συναυλίες αυτές είναι και οι τελευταίες του κιθαρίστα Ρίτσι Μπλάκμορ με τους Deep Purple, αφού αμέσως μετά αποχώρησε για να δημιουργήσει τους Rainbow.
Rapture of the Deep

Rapture of the Deep είναι ο τίτλος του 18ου στούντιο δίσκου του χαρντ ροκ συγκροτήματος Deep Purple. Ο δίσκος ηχογραφήθηκε από τον Μάρτιο ως και τον Ιούνιο του 2005 και κυκλοφόρησε στις 1 Νοεμβρίου του 2005. Παραγωγός ήταν και πάλι ο Μάικλ Μπράντφορντ όπως και στο προηγούμενο άλμπουμ του συγκροτήματος, το "Bananas" του 2003.
Ευλαίος

"[[Τετράδραχμο]] από την [[Πάφος|Πάφο]] του [[Πτολεμαίος ΣΤ΄ Φιλομήτωρ|Πτολεμαίου Στ´ του Φιλομήτορα]]."
Ο Ευλαίος ήταν επίτροπος του βασιλιά της Αιγύπτου Πτολεμαίου ΣΤ´ του Φιλομήτορος. 

Ο Ευλαίος ήταν ευνούχος βαρβαρικής καταγωγής, απελεύθερος, ο οποίος έλαβε το αξίωμα αυτό μαζί με τον Λήναιο τον Σύρο, κατόπιν εντολής του Μάρκου Αιμίλιου Λέπιδου το 179 π.Χ.. Μετά το θάνατο της βασιλομήτορος Κλεοπάτρας Α΄ της Συρίας, η οποία και ασκούσε την ανώτατη εποπτεία επί των αποφάσεών του, ο Ευλαίος μαζί με τον συνεπίτροπο Λήναιο έγινε αίτιος πολέμου του Πτολεμαίου ΣΤ΄ εναντίον του θείου του Αντίοχου Δ΄ του Επιφανούς το 170 π.Χ..

Ο πόλεμος στοίχισε στην Αίγυπτο την απώλεια της Κοίλης Συρίας και εξέγερση των Αιγυπτίων. Μετά τη νίκη του, ο Αντίοχος θανάτωσε τον Ευλαίο, ενώ αυτός προσπαθούσε να διαφύγει στην Σαμοθράκη με τον Πτολεμαίο ΣΤ΄ και τους βασιλικούς θησαυρούς.
Κερκ Ντάγκλας

Ο Κερκ Ντάγκλας ("Kirk Douglas", πραγματικό όνομα "Ισούρ Ντανιέλοβιτς", 9 Δεκεμβρίου 1916 – 5 Φεβρουαρίου 2020) ήταν Αμερικανός ηθοποιός του θεάτρου και του κινηματογράφου, παραγωγός ταινιών και συγγραφέας. Αποτελεί έναν από τους αστέρες της "Χρυσής Εποχής του Χόλιγουντ". Είναι γνωστός για τις ταινίες: "Αμάρτημα του Παρελθόντος (Out of the Past, 1947)", "Φλογισμένα Πάθη (Champion, 1949)", "Αστυνομική Ιστορία (Detective Story , 1951)", "Το Τελευταίο Ατού (Ace in the Hole, 1951)", "Η Ωραία και το Κτήνος (The Bad and the Beautiful, 1952)", "20 Χιλιάδες Λεύγες Υπό την Θάλασσα (20000 Leagues Under the Sea, 1954)", "Η ζωή ενός ανθρώπου (Lust for Life, 1956)", "Σταυροί στο Μέτωπο (Paths of Glory, 1957)", "Σπάρτακος (Spartacus, 1960)" και "Επτά Ημέρες του Μαΐου (Seven Days in May, 1964)". Προτάθηκε τρεις φορές για Όσκαρ Α' Ανδρικού Ρόλου χωρίς να το κερδίσει ποτέ και το 1995 η Αμερικανική Ακαδημία Κινηματογραφικών Τεχνών και Επιστημών του απένειμε Τιμητικό Όσκαρ για τα 50 χρόνια παρουσίας ως δημιουργική και ηθική δύναμη στον κόσμο του κινηματογράφου. Έχει επίσης βραβευτεί από το Αμερικανικό Ινστιτούτο Κινηματογράφου με βραβείο προσφοράς στην 7η τέχνη και το 1999 το Αμερικανικό Ινστιτούτο Κινηματογράφου τον κατέταξε στη 17η θέση της λίστας με τους μεγαλύτερους αστέρες όλων των εποχών.
Golden Sun

Το Golden Sun είναι βιντεοπαιχνίδι ρόλων (RPG-Role Playing Game) από την Ιαπωνία με δημιουργό τους Camelot και δημοσιευτή την Nintendo. Ανακοινώθηκε πρώτη φορά στην Spaceworld το 2000 και κυκλοφόρησε έναν χρόνο αργότερα. Τα 2 πρώτα παιχνίδια της σειράς κυκλοφόρησαν στο Game Boy Advance ενώ το 3ο στο Nintendo DS.

Χρήσιμες Ιστοσελίδες: http://goldensungreek.de.tl/
Κόλπος Εφέσου

Ο Κόλπος Εφέσου, καλούμενος από τους σύγχρονους Έλληνες ναυτικούς και κόρφος της Σκαλανόβας είναι μεγάλος κόλπος στις ακτές της Μικράς Ασίας.

Γεωγραφικά περιλαμβάνεται στο Ικάριο πέλαγος, ή θάλασσα Σάμου Ικαρίας, έχοντας βόρειο κέρας το Ακρωτήριο Τρυπητή (ή Υψηλή) και ΝΔ. το Ακρωτήριο Καναπίτζα στην οποία και απολήγει η οροσειρά Σαμσούν Νταγ στη χερσόνησο της Μυκάλης. Το άνοιγμα του Κόλπου της Εφέσου φθάνει τα 23 μίλια ενώ η είσδυσή του φθάνει τα 12 μίλια. Συνεπώς πρόκειται για ανοικτή κόλπωση. 
Στην αρχαιότητα φερόταν και με την ονομασία "Καΰστριος κόλπος" από τις σ΄ αυτόν εκβολές του Καΰστρου ποταμού που σήμερα φέρεται με το όνομα Κιουτσούκ Μεντερές (Küçük Menderes = Μικρός Μαίανδρος). Στο μυχό του Κόλπου Εφέσου ή Εφεσίου κόλπου βρίσκεται ο άλλοτε αρχαίος λιμένας της Εφέσου που σήμερα λόγω των προσχώσεων έχει μεταφερθεί δυτικότερα περίπου 8 χλμ. φέροντας το όνομα Κουσάντασι (Νέα Έφεσος), σε αντίθεση με την Παλαιά Έφεσο τη σημερινή "Αγιά Σουλούκ", ή "Αγιασολούκ", που για τους Μικρασιάτες πρόκειται για το χωριό "Άγιος Θεολόγος", που βρίσκεται δίπλα στον αρχαιολογικό χώρο της Εφέσου.

* Ο Κόλπος Εφέσου δεν θα πρέπει να συγχέεται με τον Εφεσίων όρμο που βρισκόταν στη Κωνσταντινούπολη στο βόρειο ευρωπαϊκό άκρο του Βοσπόρου.
Επαναστάτης Χωρίς Αιτία

Η ταινία Επαναστάτης Χωρίς Αιτία (Αγγλ. Rebel Without a Cause) είναι δράμα παραγωγής 1955, σε σκηνοθεσία Νίκολας Ρέι. Αντικείμενο της ταινίας είναι η ιστορία μιας ομάδας προβληματισμένων εφήβων, μέσω της οποίας ο Ρέι ασκεί κριτική πάνω στον αμερικανικό τρόπο ζωής. Η ταινία αποτελεί στροφή πάνω στη θεματολογία του σκηνοθέτη, που μέχρι εκείνη την περίοδο δημιούργούσε ταινίες με θέμα τον κόσμο της παρανομίας σε μεγάλα αστικά κέντρα.. Με την πάροδο των χρόνων η ταινία έλαβε θρυλική υπόσταση χάρη στην ερμηνεία του Τζέιμς Ντιν (στον διασημότερό του ρόλο), ο οποίος απεβίωσε πριν την πρεμιέρα της στους κινηματογράφους. Ο Ντιν υποδύεται τον Τζίμι Σταρκ το καινούργιο αγόρι σε μια μικρή πόλη, που υπακούει τους γονείς του, ερωτεύεται την πιο δημοφιλή κοπέλα του σχολείου (την οποία υποδύεται η Νάταλι Γουντ) κι έρχεται σε σύγκρουση με τους νταήδες της τάξης του. Ο Ρέι μέσα από την ιστορία του πρωταγωνιστή αποπειράται τα παρουσιάσει την ηθική παρακμή της αμερικανικής νεολαίας, την αποξένωση μεταξύ των ανθρώπων και το χάσμα των γενεών. 

Η ταινία δανείστηκε τον τίτλο της από το μυθιστόρημα του 1944 του ψυχιάτρου Ρόμπερτ Μ. Λίντνερ με τίτλο "Rebel Without a Cause: The Hypnoanalysis of a Criminal Psychopath". Το 1990 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών., ενώ το 1998 το Αμερικανικό Ινστιτούτο Κινηματογράφου κατέταξε την ταινία στην 59η θέση στη λίστα με τις 100 καλύτερες ταινίες όλων των εποχών.
Ραδαμέλ Φαλκάο

Ο Ραδαμέλ Φαλκάο Γκαρσία Σάρατε ("Radamel Falcao García Zárate", 10 Φεβρουαρίου 1986), γνωστότερος απλά ως Φαλκάο, είναι Κολομβιανός ποδοσφαιριστής που αγωνίζεται ως επιθετικός για τη Γαλατασαράι και την Εθνική Κολομβίας.
Τζάκομο Λεοπάρντι

: * "Η λέξη «Λεοπάρντι» οδηγεί εδώ. Για άλλα πρόσωπα με το ίδιο επώνυμο, δείτε Λεοπάρντι (αποσαφήνιση)." 

Ο Τζάκομο Λεοπάρντι (Giacomo Leopardi, 29 Ιουνίου 1798 – 14 Ιουνίου 1837) ήταν Ιταλός ρομαντικός ποιητής και φιλόσοφος, ένας από τους μεγάλους Ιταλούς ποιητές του 19ου αιώνα.
Στόουκ ον Τρεντ

Το Στόουκ ον Τρεντ ("Stoke-on-Trent") είναι πόλη στην Αγγλία του Ηνωμένου Βασιλείου, στην ιστορική Κομητεία του Στάφορντσιρ. Είναι χτισμένο στις όχθες του ποταμού Τρεντ και βρίσκεται 250 περίπου χιλιόμετρα βορειοδυτικά του Λονδίνου. Ο δήμος του έχει έκταση 93,45 τ.χλμ. και ο πληθυσμός του το "2016" έφτανε τους 262.000.

Το Στόουκ έχει σχηματιστεί από την ένωση έξι κοινοτήτων κάτι που συνέβη το 1910. Ήταν οι περιοχές Στόουκ άπον Τρεντ, Μπέρσλεμ, Τάνσταλ, Λόνγκτον, Φέντον και το Χάνλεϊ που αποτελεί το σημερινό κέντρο της πόλης. Το Στόουκ καθιερώθηκε ως ονομασία της ενιαίας πόλης καθώς ήταν πιο αναγνωρίσιμο για τους Βρετανούς, λόγω της ύπαρξης του σιδηροδρομικού σταθμού. 

Η πόλη αποτελεί το κέντρο του εμπορίου κεραμικών (Potteries) διαχρονικά στην Αγγλία και γι' αυτό το λόγο οι κάτοικοί της έχουν το προσωνύμιο "Πότερς".
Listen, Learn, Read On

Listen, Learn, Read On είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία εκδόθηκε σαν συλλογή έξι CD στις 8 Οκτωβρίου του 2002 από την εταιρεία "ΕΜΙ". Η συλλογή ξεκινάει με με δέκα τραγούδια από τα προηγούμενα συγκροτήματα στα οποία έπαιζαν τα μέλη των Deep Purple πριν ενταχθούν στο συγκρότημα. Συνεχίζει με ηχογραφήσεις του συγκροτήματος από το ξεκίνημα του το 1968 μέχρι και την διάλυση του το 1976, ενώ δεν συμπεριλαμβάνονται κομμάτια από την εποχή της επανένωσης του συγκροτήματος, το 1984 και έπειτα.

Τα συγκροτήματα τα οποία υπάρχουν σε αυτή τη συλλογή στα οποία έχουν παίξει μέλη των Deep Purple είναι τα εξής:

* "The Outlaws" (Ρίτσι Μπλάκμορ)
* "M.I. Five" (Ροντ Έβανς, Ίαν Πέις)
* "Johnny Kidd & The Pirates" (Νικ Σίμπερ)
* "Santa Barbara Machine Head" (Τζον Λορντ)
* "Episode Six" (Ίαν Γκίλαν, Ρότζερ Γκλόβερ)
* "Trapeze" (Τόμι Μπόλιν)
* "The Government" (Ντέιβιντ Κόβερντεϊλ)
* "Zephyr" (Τόμι Μπόλιν)
Οι δίσκοι του συγκροτήματος από τους οποίους προέρχονται τα κομμάτια της συλλογής είναι οι ""Shades of Deep Purple", "The Book of Taliesyn", "Deep Purple", "Concerto for Group and Orchestra", "Live in Montreux 69", "Deep Purple in Rock", "Scandinavian Nights", "Fireball", "Machine Head", "Deep Purple in Concert", "Made in Japan", "Who Do We Think We Are", "Burn", "California Jamming", "Perks and Tit", "Live in London", "Stormbringer", "Made in Europe", "Come Taste the Band", "Last Concert in Japan" και "King Biscuit Flower Hour"".

Η συλλογή αυτή έχει σταματήσει πλέον να εκδίδεται από την "ΕΜΙ".
Μάρσιο Ρομπέρτο ντο Σάντος

Ο Μάρσιο Ρομπέρτο ντο Σάντος, γνωστός σαν Μάρσιο Σάντος (γεννηθείς 15 Σεπτεμβρίου 1969) είναι ένας πρώην βραζιλιάνος, διεθνής ποδοσφαιριστής, που αγωνίστηκε ως αμυντικός σε ομάδες η Ιντερνασιονάλ, η Φιορεντίνα και ο Άγιαξ. Γεννήθηκε στο Σάο Πάολο. Ήταν μέρος της Εθνικής Βραζιλίας η οποία κατέκτησε το Παγκόσμιο Κύπελλο Ποδοσφαίρου 1994, όπου σκόραρε και ένα γκολ στη φάση των ομίλων απέναντι στην Εθνική Καμερούν. 
Ωστόσο, δεν κατάφερε να σκοράρει στη διαδικασία των πέναλτι στον τελικό απέναντι στην Εθνική Ιταλίας, αλλά η Εθνική Βραζιλίας κατάφερε να κερδίσει τελικά το τρόπαιο. Συμμετείχε σε 43 παιχνίδια της Εθνικής Βραζιλίας μεταξύ 1990 και 1997, σκοράροντας 5 γκολ.
Ζεράρ Ντεπαρντιέ

right|thumb|200px|Ο Ντεπαρντιέ το 1991
right|thumb|200px|Ο Ντεπαρντιέ το 2001
Ο Ζεράρ Ντεπαρντιέ (γαλλικά: "Gérard Xavier Marcel Depardieu", 27 Δεκεμβρίου 1948) είναι Γάλλος, πολιτογραφημένος Ρώσος,ηθοποιός του κινηματογράφου. Έχει συμμετάσχει σε περισσότερες από διακόσιες ταινίες, ερμηνεύοντας πληθώρα διαφορετικών ρόλων.